16 Se ne sa direga segolobogolo mo diureng tsa bofelo tsa botshelo jwa ga Jesu mo lefatsheng fa Satane a ne a leka ka bojotlhe go senya boikanyegi jwa ga Jesu. Go bonala Jesu a ile a tshwenngwa thata jaana ke kgopolo ya kafa leina la ga Rraagwe le neng le tla senngwang ka teng fa a ne a ka swa go twe ke modirabosula mo e rileng fa a “tswelela go rapela [kwa tshimong ya Gethesemane] . . . mofufutso wa gagwe wa nna jaaka marothodi a madi a wela fa fatshe.” Diura di se kae moragonyana, tsela e Jesu a suleng ka yone mo koteng ya tlhokofatso e ne e le botlhoko thata jaana mo a neng a goa ka “dilelo tse dikgolo le dikeledi.” (Luke 22:42-44; Mareko 15:34) Ka gone o ne a “ithuta kutlo mo dilong tse a neng a di boga” mme ka gone a itumedisa Rraagwe. E re ka jaanong Jesu a le kwa legodimong, o tlhaloganya botlhoko jo re bo utlwang fa re ntse re lwela go nna kutlo.—Diane 27:11; Bahebera 2:18; 4:15.